Auditor's report — AAV, period 2017 (audited, opinion: unqualified)
Auditor firm: PwC
Signing partner: ไพบูล  ตันกูล

รายงานของผู้สอบบัญชีรับอนุญาต

เสนอผู้ถือหุ้นและคณะกรรมการของบริษัท เอเชีย เอวิเอชั่น จำกัด (มหาชน)

ความเห็น

ข้าพเจ้าเห็นว่า งบการเงินรวมของบริษัท เอเชีย เอวิเอชั่น จำกัด (มหาชน) (บริษัท) และบริษัทย่อย (กลุ่มกิจการ) และงบการเงิน เฉพาะกิจการของบริษัทแสดงฐานะการเงินรวมของกลุ่มกิจการและฐานะการเงินเฉพาะกิจการของบริษัท ณ วันที่ 31 ธันวาคม พ.ศ. 2560  และผลการดำเนินงานรวมและผลการดำเนินงานเฉพาะกิจการ กระแสเงินสดรวมและกระแสเงินสดเฉพาะกิจการสำหรับปีสิ้นสุด
วันเดียวกันโดยถูกต้องตามที่ควรในสาระสำคัญตามมาตรฐานการรายงานทางการเงิน

งบการเงินที่ตรวจสอบ

งบการเงินรวมและงบการเงินเฉพาะกิจการประกอบด้วย

งบแสดงฐานะการเงินรวมและงบแสดงฐานะการเงินเฉพาะกิจการ ณ วันที่ 31 ธันวาคม พ.ศ. 2560

งบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะกิจการสำหรับปีสิ้นสุดวันเดียวกัน

งบแสดงการเปลี่ยนแปลงส่วนของเจ้าของรวมและงบแสดงการเปลี่ยนแปลงส่วนของเจ้าของเฉพาะกิจการสำหรับปีสิ้นสุด
วันเดียวกัน

งบกระแสเงินสดรวมและงบกระแสเงินสดเฉพาะกิจการสำหรับปีสิ้นสุดวันเดียวกัน และ

หมายเหตุประกอบงบการเงินรวมและงบการเงินเฉพาะกิจการซึ่งรวมถึงหมายเหตุสรุปนโยบายการบัญชีที่สำคัญ

เกณฑ์ในการแสดงความเห็น

ข้าพเจ้าได้ปฏิบัติงานตรวจสอบตามมาตรฐานการสอบบัญชี ความรับผิดชอบของข้าพเจ้าได้กล่าวไว้ในส่วนของความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการในรายงานของข้าพเจ้า ข้าพเจ้ามีความเป็นอิสระจากกลุ่มกิจการและบริษัทตามข้อกำหนดจรรยาบรรณของผู้ประกอบวิชาชีพบัญชีในส่วนที่เกี่ยวข้องกับการตรวจสอบงบการเงินรวมและงบการเงินเฉพาะกิจการที่กำหนดโดยสภาวิชาชีพบัญชีในพระบรมราชูปถัมภ์ และข้าพเจ้าได้ปฏิบัติตามความรับผิดชอบด้านจรรยาบรรณอื่น ๆ 
ซึ่งเป็นไปตามข้อกำหนดเหล่านี้ ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นของข้าพเจ้า

แนวทางการตรวจสอบในภาพรวม

ความมีสาระสำคัญ

ขอบเขตของการตรวจสอบของข้าพเจ้ากำหนดตามความมีสาระสำคัญ ข้าพเจ้ากำหนดแผนการตรวจสอบเพื่อให้ได้ความเชื่อมั่น
อย่างสมเหตุสมผลว่างบการเงินปราศจากการแสดงข้อมูลที่ขัดต่อข้อเท็จจริงอันเป็นสาระสำคัญ การแสดงข้อมูลที่ขัดต่อข้อเท็จจริง
อาจเกิดจากการทุจริตหรือข้อผิดพลาด การแสดงข้อมูลที่ขัดต่อข้อเท็จจริงจะถูกพิจารณาว่ามีสาระสำคัญถ้าการแสดงข้อมูลที่ขัดต่อข้อเท็จจริงรายการใดรายการหนึ่งหรือทุกรายการ จะสามารถคาดการณ์ได้อย่างสมเหตุสมผลว่ามีอิทธิพลต่อการตัดสินใจเชิงเศรษฐกิจของผู้ใช้งบการเงิน

ข้าพเจ้าได้พิจารณาความมีสาระสำคัญตามดุลยพินิจเยี่ยงผู้ประกอบวิชาชีพ โดยกำหนดความมีสาระสำคัญสำหรับงบการเงินรวมเป็น
จำนวนเงินตามเกณฑ์ดังที่อธิบายไว้ในตาราง ข้าพเจ้าใช้ความมีสาระสำคัญและพิจารณาปัจจัยเชิงคุณภาพในการกำหนดขอบเขต
การตรวจสอบ รวมถึงลักษณะ ช่วงเวลา และขอบเขตของวิธีการตรวจสอบ และเพื่อประเมินผลกระทบของการแสดงข้อมูลที่ขัดต่อข้อเท็จจริง ทั้งในแง่ของแต่ละรายการและผลรวมของทุกรายการต่องบการเงินโดยรวม

ข้าพเจ้าได้ตกลงกับคณะกรรมการตรวจสอบว่า ข้าพเจ้าจะรายงานการแสดงข้อมูลที่ขัดต่อข้อเท็จจริงที่พบระหว่างการตรวจสอบของข้าพเจ้า

วิธีการกำหนดขอบเขตการตรวจสอบ

ข้าพเจ้ากำหนดขอบเขตการตรวจสอบเพื่อปฏิบัติงานอย่างเพียงพอ เพี่อให้ข้าพเจ้าแสดงความเห็นต่องบการเงินรวมของกลุ่มกิจการ 
โดยข้าพเจ้าพิจารณาถึงโครงสร้างของกลุ่มกิจการ กระบวนการและการควบคุมทางด้านบัญชี และ อุตสาหกรรมของกลุ่มกิจการที่ดำเนินการอยู่

เรื่องสำคัญในการตรวจสอบ

เรื่องสำคัญในการตรวจสอบคือเรื่องต่าง ๆ ที่มีนัยสำคัญที่สุดตามดุลยพินิจเยี่ยงผู้ประกอบวิชาชีพของข้าพเจ้าในการตรวจสอบงบการเงินรวมและงบการเงินเฉพาะกิจการสำหรับปีปัจจุบัน ข้าพเจ้าได้นำเรื่องเหล่านี้มาพิจารณาในบริบทของการตรวจสอบงบการเงินรวมและงบการเงินเฉพาะกิจการโดยรวมและในการแสดงความเห็นของข้าพเจ้า ทั้งนี้ ข้าพเจ้าไม่ได้แสดงความเห็นแยกต่างหากสำหรับเรื่องเหล่านี้

ข้อมูลอื่น

กรรมการเป็นผู้รับผิดชอบต่อข้อมูลอื่น ข้อมูลอื่นประกอบด้วย ข้อมูลซึ่งรวมอยู่ในรายงานประจำปี แต่ไม่รวมถึงงบการเงินรวมและ
งบการเงินเฉพาะกิจการ และรายงานของผู้สอบบัญชีที่อยู่ในรายงานนั้น ข้าพเจ้าคาดว่าข้าพเจ้าจะได้รับรายงานประจำปีภายหลังวันที่ในรายงานของผู้สอบบัญชีนี้

ความเห็นของข้าพเจ้าต่องบการเงินรวมและงบการเงินเฉพาะกิจการไม่ครอบคลุมถึงข้อมูลอื่น และข้าพเจ้าไม่ได้ให้ความเชื่อมั่นต่อข้อมูลอื่น

ความรับผิดชอบของข้าพเจ้าที่เกี่ยวเนื่องกับการตรวจสอบงบการเงินรวมและงบการเงินเฉพาะกิจการคือ การอ่านและพิจารณาว่าข้อมูลอื่นมีความขัดแย้งที่มีสาระสำคัญกับงบการเงินรวมและงบการเงินเฉพาะกิจการ หรือกับความรู้ที่ได้รับจากการตรวจสอบของข้าพเจ้า หรือปรากฏว่าข้อมูลอื่นมีการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่

เมื่อข้าพเจ้าได้อ่านรายงานประจำปี หากข้าพเจ้าสรุปได้ว่ามีการแสดงข้อมูลที่ขัดต่อข้อเท็จจริงอันเป็นสาระสำคัญ ข้าพเจ้าต้องสื่อสารเรื่องดังกล่าวกับคณะกรรมการตรวจสอบ

ความรับผิดชอบของกรรมการต่องบการเงินรวมและงบการเงินเฉพาะกิจการ

กรรมการมีหน้าที่รับผิดชอบในการจัดทำและนำเสนองบการเงินรวมและงบการเงินเฉพาะกิจการเหล่านี้ โดยถูกต้องตามที่ควรตามมาตรฐานการรายงานทางการเงิน และรับผิดชอบเกี่ยวกับการควบคุมภายในที่กรรมการพิจารณาว่าจำเป็น เพื่อให้สามารถจัดทำ
งบการเงินรวมและงบการเงินเฉพาะกิจการที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด

ในการจัดทำงบการเงินรวมและงบการเงินเฉพาะกิจการ กรรมการรับผิดชอบในการประเมินความสามารถของกลุ่มกิจการและบริษัท
ในการดำเนินงานต่อเนื่อง เปิดเผยเรื่องที่เกี่ยวกับการดำเนินงานต่อเนื่อง (ตามความเหมาะสม) และการใช้เกณฑ์การบัญชีสำหรับการดำเนินงานต่อเนื่อง เว้นแต่กรรมการมีความตั้งใจที่จะเลิกกลุ่มกิจการและบริษัท หรือหยุดดำเนินงาน หรือไม่สามารถดำเนินงานต่อเนื่องต่อไปได้

คณะกรรมการตรวจสอบมีหน้าที่ช่วยกรรมการในการกำกับดูแลกระบวนการในการจัดทำรายงานทางการเงินของกลุ่มกิจการและบริษัท

ความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการ

การตรวจสอบของข้าพเจ้ามีวัตถุประสงค์เพื่อให้ได้ความเชื่อมั่นอย่างสมเหตุสมผลว่างบการเงินรวมและงบการเงินเฉพาะกิจการโดยรวมปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่ ไม่ว่าจะเกิดจากการทุจริตหรือข้อผิดพลาด และเสนอรายงานของผู้สอบบัญชีซึ่งรวมความเห็นของข้าพเจ้าอยู่ด้วย ความเชื่อมั่นอย่างสมเหตุสมผลคือความเชื่อมั่นในระดับสูง แต่ไม่ได้เป็นการรับประกันว่าการปฏิบัติงานตรวจสอบตามมาตรฐานการสอบบัญชีจะสามารถตรวจพบข้อมูลที่ขัดต่อข้อเท็จจริงอันเป็นสาระสำคัญที่มีอยู่ได้เสมอไป ข้อมูลที่ขัดต่อข้อเท็จจริงอาจเกิดจากการทุจริตหรือข้อผิดพลาด และถือว่ามีสาระสำคัญเมื่อคาดการณ์อย่างสมเหตุสมผลได้ว่ารายการที่ขัดต่อข้อเท็จจริงแต่ละรายการ หรือทุกรายการรวมกันจะมีผลต่อการตัดสินใจทางเศรษฐกิจของผู้ใช้
งบการเงินรวมและงบการเงินเฉพาะกิจการเหล่านี้

ในการตรวจสอบของข้าพเจ้าตามมาตรฐานการสอบบัญชี ข้าพเจ้าได้ใช้ดุลยพินิจเยี่ยงผู้ประกอบวิชาชีพและการสังเกต และสงสัยเยี่ยง
ผู้ประกอบวิชาชีพตลอดการตรวจสอบ การปฏิบัติงานของข้าพเจ้ารวมถึง

ระบุและประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญในงบการเงินรวมและงบการเงินเฉพาะกิจการ ไม่ว่าจะเกิดจากการทุจริตหรือข้อผิดพลาด ออกแบบและปฏิบัติงานตามวิธีการตรวจสอบเพื่อตอบสนองต่อความเสี่ยงเหล่านั้น และได้หลักฐานการสอบบัญชีที่เพียงพอและเหมาะสมเพื่อเป็นเกณฑ์ในการแสดงความเห็นของข้าพเจ้า ความเสี่ยงที่ไม่พบข้อมูลที่ขัดต่อข้อเท็จจริงอันเป็นสาระสำคัญซึ่งเป็นผลมาจากการทุจริตจะสูงกว่าความเสี่ยงที่เกิดจากข้อผิดพลาด เนื่องจากการทุจริตอาจเกี่ยวกับการสมรู้ร่วมคิด การปลอมแปลงเอกสารหลักฐาน การตั้งใจละเว้นการแสดงข้อมูล การแสดงข้อมูลที่ไม่ตรงตามข้อเท็จจริงหรือการแทรกแซงการควบคุมภายใน

ทำความเข้าใจในระบบการควบคุมภายในที่เกี่ยวข้องกับการตรวจสอบ เพื่อออกแบบวิธีการตรวจสอบที่เหมาะสมกับสถานการณ์ แต่ไม่ใช่เพื่อวัตถุประสงค์ในการแสดงความเห็นต่อความมีประสิทธิผลของการควบคุมภายในของกลุ่มกิจการและบริษัท

ประเมินความเหมาะสมของนโยบายการบัญชีที่กรรมการใช้และความสมเหตุสมผลของประมาณการทางบัญชี และการเปิดเผยข้อมูลที่เกี่ยวข้องซึ่งจัดทำขึ้นโดยกรรมการ

สรุปเกี่ยวกับความเหมาะสมของการใช้เกณฑ์การบัญชีสำหรับการดำเนินงานต่อเนื่องของกรรมการจากหลักฐานการสอบบัญชีที่ได้รับ และประเมินว่ามีความไม่แน่นอนที่มีสาระสำคัญที่เกี่ยวกับเหตุการณ์หรือสถานการณ์ที่อาจเป็นเหตุให้เกิดข้อสงสัยอย่างมีนัยสำคัญต่อความสามารถของกลุ่มกิจการและบริษัทในการดำเนินงานต่อเนื่องหรือไม่ ถ้าข้าพเจ้าได้ข้อสรุปว่ามีความ
ไม่แน่นอนที่มีสาระสำคัญ ข้าพเจ้าต้องกล่าวไว้ในรายงานของผู้สอบบัญชีของข้าพเจ้าโดยให้ข้อสังเกตถึงการเปิดเผยข้อมูลในงบการเงินรวมและงบการเงินเฉพาะกิจการที่เกี่ยวข้อง หรือถ้าการเปิดเผยดังกล่าวไม่เพียงพอ ความเห็นของข้าพเจ้าจะเปลี่ยนแปลงไป ข้อสรุปของข้าพเจ้าขึ้นอยู่กับหลักฐานการสอบบัญชีที่ได้รับจนถึงวันที่ในรายงานของผู้สอบบัญชีของข้าพเจ้า อย่างไรก็ตาม เหตุการณ์หรือสถานการณ์ในอนาคตอาจเป็นเหตุให้กลุ่มกิจการและบริษัทต้องหยุดการดำเนินงานต่อเนื่อง

ประเมินการนำเสนอ โครงสร้างและเนื้อหาของงบการเงินรวมและงบการเงินเฉพาะกิจการโดยรวม รวมถึงการเปิดเผยข้อมูลว่างบการเงินรวมและงบการเงินเฉพาะกิจการแสดงรายการ และเหตุการณ์ในรูปแบบที่ทำให้มีการนำเสนอข้อมูลโดยถูกต้องตามที่ควรหรือไม่

ได้รับหลักฐานการสอบบัญชีที่เหมาะสมอย่างเพียงพอเกี่ยวกับข้อมูลทางการเงินของกิจการภายในกลุ่มหรือกิจกรรมทางธุรกิจภายในกลุ่มกิจการเพื่อแสดงความเห็นต่องบการเงินรวม ข้าพเจ้ารับผิดชอบต่อการกำหนดแนวทาง การควบคุมดูแลและ
การปฏิบัติงานตรวจสอบกลุ่มกิจการ ข้าพเจ้าเป็นผู้รับผิดชอบแต่เพียงผู้เดียวต่อความเห็นของข้าพเจ้า

ข้าพเจ้าได้สื่อสารกับคณะกรรมการตรวจสอบในเรื่องต่างๆ ที่สำคัญซึ่งรวมถึงขอบเขตและช่วงเวลาของการตรวจสอบตามที่ได้วางแผนไว้ ประเด็นที่มีนัยสำคัญที่พบจากการตรวจสอบ และข้อบกพร่องที่มีนัยสำคัญในระบบการควบคุมภายในหากข้าพเจ้าได้พบในระหว่างการตรวจสอบของข้าพเจ้า

ข้าพเจ้าได้ให้คำรับรองแก่คณะกรรมการตรวจสอบว่า ข้าพเจ้าได้ปฏิบัติตามข้อกำหนดจรรยาบรรณที่เกี่ยวข้องกับความเป็นอิสระและได้สื่อสารกับคณะกรรมการตรวจสอบเกี่ยวกับความสัมพันธ์ทั้งหมด ตลอดจนเรื่องอื่นซึ่งข้าพเจ้าเชื่อว่ามีเหตุผลที่บุคคลภายนอกอาจพิจารณาว่ากระทบต่อความเป็นอิสระของข้าพเจ้าและมาตรการที่ข้าพเจ้าใช้เพื่อป้องกันไม่ให้ข้าพเจ้าขาดความเป็นอิสระ

จากเรื่องที่สื่อสารกับคณะกรรมการตรวจสอบ ข้าพเจ้าได้พิจารณาเรื่องต่าง ๆ ที่มีนัยสำคัญที่สุดในการตรวจสอบงบการเงินรวมและ
งบการเงินเฉพาะกิจการในงวดปัจจุบันและกำหนดเป็นเรื่องสำคัญในการตรวจสอบ ข้าพเจ้าได้อธิบายเรื่องเหล่านี้ในรายงานของผู้สอบบัญชี เว้นแต่กฎหมายหรือข้อบังคับไม่ให้เปิดเผยต่อสาธารณะเกี่ยวกับเรื่องดังกล่าว หรือในสถานการณ์ที่ยากที่จะเกิดขึ้น ข้าพเจ้าพิจารณาว่าไม่ควรสื่อสารเรื่องดังกล่าวในรายงานของข้าพเจ้าเพราะการกระทำดังกล่าวสามารถคาดการณ์ได้อย่างสมเหตุผลว่าจะมีผลกระทบในทางลบมากกว่าผลประโยชน์ต่อส่วนได้เสียสาธารณะจากการสื่อสารดังกล่าว

บริษัท ไพร้ซวอเตอร์เฮาส์คูเปอร์ส เอบีเอเอส จำกัด

ไพบูล  ตันกูล

ผู้สอบบัญชีรับอนุญาตเลขที่ 4298

กรุงเทพมหานคร

21 กุมภาพันธ์ พ.ศ. 2561

บริษัท เอเชีย เอวิเอชั่น จำกัด (มหาชน)

งบการเงินรวมและงบการเงินเฉพาะกิจการ

วันที่ 31 ธันวาคม พ.ศ. 2560

| ความมีสาระสำคัญโดยรวมสำหรับ งบการเงินรวม | 128 ล้านบาท |

| วิธีการกำหนดความมีสาระสำคัญ | ร้อยละ 5 ของกำไรก่อนภาษีเงินได้ |

| เหตุผลในการใช้ข้อมูลอ้างอิงในการกำหนดความมีสาระสำคัญ | ข้าพเจ้าเลือกใช้กำไรก่อนภาษีเงินได้เป็นข้อมูลอ้างอิงในการกำหนดความมีสาระสำคัญเนื่องจากการประเมินผลการดำเนินงานของกลุ่มกิจการกำหนดจากกำไรก่อนภาษีเงินได้ โดยปกติข้อมูลอ้างอิงร้อยละ 5 นี้เป็นที่ยอมรับโดยทั่วไป ซึ่งใช้ในการปฏิบัติงานตรวจสอบและไม่มีรายการที่ผิดปกติที่สำคัญที่ต้องปรับปรุงข้อมูลอ้างอิงนี้ |



| เรื่องสำคัญในการตรวจสอบ | วิธีการตรวจสอบ |

| การรับรู้รายได้จากการจำหน่ายบัตรโดยสารเครื่องบินและค่าบริการเสริม  รายได้จากการจำหน่ายบัตรโดยสารเครื่องบิน สำหรับปีสิ้นสุดวันที่ 31 ธันวาคม พ.ศ. 2560 มีจำนวนเงินรวมทั้งสิ้นประมาณ 33,617 ล้านบาท คิดเป็นร้อยละ 94 ของรายได้รวม ซึ่งแสดงรายละเอียดไว้ในหมายเหตุประกอบงบการเงินข้อ 24  เรื่องรายได้จากการขายและการให้บริการ จำนวนเงินที่ลูกค้าจ่ายล่วงหน้าสำหรับการโดยสารที่มีกำหนดการบินในอนาคตจะแสดงเป็นรายได้รับล่วงหน้าในงบแสดงฐานะการเงิน และรับรู้เป็นรายได้ในงบกำไรขาดทุนเบ็ดเสร็จเมื่อผู้โดยสารมีการเดินทางตามเส้นทางที่ได้จองล่วงหน้าแล้ว รายได้รับล่วงหน้าแสดงอยู่ในงบแสดงฐานะการเงิน ณ วันที่ 31 ธันวาคม  พ.ศ. 2560 เท่ากับ 4,821 ล้านบาท  รายได้จากการจำหน่ายบัตรโดยสารเครื่องบินและค่าบริการเสริมและรายได้รับล่วงหน้าเป็นเรื่องสำคัญในการตรวจสอบ เนื่องจากมีจำนวนเงินที่เป็นสาระสำคัญต่องบการเงิน อีกทั้ง ในการกำหนดจำนวนรายได้ที่ต้องรับรู้สำหรับเที่ยวบินแต่ละเที่ยวต้องใช้ข้อมูลจากระบบเทคโนโลยีสารสนเทศที่มี ความซับซ้อน รวมถึงจำนวนรายการที่มีการจองบัตรโดยสารเครื่องบินล่วงหน้ามีจำนวนมากผ่านหลากหลายช่องทางการจำหน่ายตั๋วและราคาตั๋วที่แตกต่างกันและมีการรับเงินล่วงหน้าทั้งสกุลเงินไทยบาทและสกุลเงินตราต่างประเทศหลายสกุล   ผลจากความซับซ้อนและปริมาณรายการที่มีจำนวนมาก ดังนั้น ข้าพเจ้าจึงให้ความสำคัญกับความถูกต้อง และการเกิดขึ้นจริงของข้อมูลที่แสดงอยู่บนรายงานรายได้ที่มาจากระบบสารสนเทศเพื่อรับรู้รายได้ในระหว่างปี | วิธีการตรวจสอบที่สำคัญของข้าพเจ้าประกอบด้วย ประเมินการออกแบบและประสิทธิผลของระบบปฏิบัติ กระบวนการ และการควบคุมที่สำคัญในการจองบัตรโดยสารเครื่องบินล่วงหน้าและการรับรู้เป็นรายได้เมื่อมีการเดินทางตามเส้นทางที่ได้จองไว้ของกิจการ  ทดสอบความมีประสิทธิผลของการควบคุมทั่วไปของระบบเทคโนโลยีสารสนเทศ รวมถึงการควบคุมเฉพาะระบบงานที่เกี่ยวข้องสำหรับรายได้จากการจำหน่ายบัตรโดยสารเครื่องบินและค่าบริการเสริมที่ปฏิบัติงานโดยกิจการและองค์กรที่ให้บริการโดยข้าพเจ้าได้ตรวจทานผลของการทดสอบตามที่ปรากฏในรายงานของผู้สอบบัญชีขององค์กรที่ให้บริการ ทดสอบการควบคุมที่สำคัญของการกระทบยอดการจองบัตรโดยสารและข้อมูลการรับชำระเงิน โดยตรวจสอบระหว่างจำนวนเงินในการจำหน่ายบัตรโดยสารเครื่องบินและค่าบริการเสริมในระบบการจองบัตรโดยสารเครื่องบินและรายงานเงินฝากจากสถาบันการเงิน สุ่มตรวจความถูกต้องและครบถ้วนของจำนวนเงินที่บันทึกในรายงานรายได้กับจำนวนเงินที่รับชำระล่วงหน้าในระบบการจองบัตรโดยสาร สุ่มตรวจข้อมูลการบินในรายงานรายได้กับรายงานจาก การท่าอากาศยานเพื่อตรวจความถูกต้องของจำนวนผู้โดยสารและตารางการบินเกิดขึ้นจริง ทดสอบการบันทึกและการแปลงค่ารายการที่เป็นเงินตราต่างประเทศ  จากผลการตรวจสอบข้างต้น ข้าพเจ้าไม่พบข้อมูลที่ขัดต่อข้อเท็จจริงที่มีสาระสำคัญ |



| เรื่องสำคัญในการตรวจสอบ | เรื่องสำคัญในการตรวจสอบ | วิธีการตรวจสอบ |

| การพิจารณาการจ่ายโดยใช้หุ้นเป็นเกณฑ์   ในเดือนธันวาคม พ.ศ. 2560 ผู้ถือหุ้นรายใหญ่ของบริษัทได้ขายหุ้นจำนวน 1,761,588,286 หุ้น หรือคิดเป็นสัดส่วนร้อยละ 36 ของหุ้นทั้งหมดของบริษัทให้แก่ผู้ถือหุ้นรายเดิมซึ่งมีสถานะเป็นผู้บริหารของบริษัท ราคาที่ตกลงซื้อขายกันระหว่างผู้ถือหุ้นนั้นมีราคาต่ำกว่าราคาซื้อขายสุดท้ายของหลักทรัพย์ (ราคาปิด)  ณ วันที่มีการตกลงซื้อขายกัน (grant date) ตามข้อมูลที่แสดงโดยตลาดหลักทรัพย์แห่งประเทศไทย ซึ่งทำให้อาจเกิดประเด็นในการพิจารณาว่าราคาที่ตกลงซื้อขายกันนั้นได้สะท้อนถึงมูลค่ายุติธรรมของการทำรายการซื้อขายหลักทรัพย์รายใหญ่ดังกล่าว ณ วันที่มีการตกลงซื้อขายกัน และเป็นการจ่ายตอบแทนกันหรือไม่ ในกรณีที่ราคาที่ตกลงซื้อขายดังกล่าวไม่ได้สะท้อนถึงมูลค่ายุติธรรมของราคาหลักทรัพย์ บริษัทต้องบันทึกผลแตกต่างที่เกิดขึ้นจากรายการซื้อขายหลักทรัพย์รายใหญ่ดังกล่าวเป็นค่าใช้จ่ายในงบกำไรขาดทุนเบ็ดเสร็จตามหลักเกณฑ์พิจารณาการจ่ายโดยใช้หุ้นเป็นเกณฑ์ตามมาตรฐานการรายงานทางการเงินฉบับที่ 2 เรื่อง “การจ่ายโดยใช้หุ้นเป็นเกณฑ์”  ในการกำหนดราคาหลักทรัพย์สำหรับรายการซื้อขายหลักทรัพย์รายใหญ่ดังกล่าวได้ผ่านขั้นตอนการประเมินมูลค่าของกิจการเพื่อกำหนดช่วงของราคาซื้อขายที่มีความเหมาะสมและสอดคล้องกับมูลค่ายุติธรรม ณ วันที่ให้สิทธิ์ ในการประเมินราคาดังกล่าว ผู้ซื้อและผู้ขายหลักทรัพย์ได้ว่าจ้างที่ปรึกษาทางการเงินอิสระที่มีความรู้และความเชี่ยวชาญมาทำการประเมินราคาหุ้นโดยใช้วิธีคิดลดกระแสเงินสดซึ่งต้องอาศัยข้อสมมติฐานที่สำคัญในการจัดทำ เช่น ประมาณการรายได้ ค่าโดยสาร ราคาน้ำมัน อัตราการเติบโตของธุรกิจการบิน อัตราคิดลด และส่วนลดสภาพคล่องของหุ้น  ข้าพเจ้าให้ความสำคัญกับรายการนี้เนื่องจากเกี่ยวข้องกับการใช้ดุลยพินิจอย่างมากในการพิจารณาว่าราคาที่ซื้อขายหลักทรัพย์รายใหญ่นั้นเป็นราคาที่สะท้อนมูลค่ายุติธรรม และเข้าข่าย การจ่ายโดยใช้หุ้นเป็นเกณฑ์หรือไม่ | วิธีการตรวจสอบที่สำคัญของข้าพเจ้าประกอบด้วย ประเมินคุณสมบัติและความรู้ความสามารถของที่ปรึกษาทางการเงินที่บริษัทว่าจ้าง ประเมินความสมเหตุสมผลของข้อสมมติฐานที่สำคัญที่ที่ปรึกษาทางการเงินใช้ในการประเมินมูลค่า เช่น ประมาณการรายได้ค่าโดยสาร ราคาน้ำมัน อัตราการเติบโตของธุรกิจการบิน อัตราคิดลด และส่วนลดสภาพคล่องของหุ้นโดยผู้สอบบัญชีได้ทำการสอบถามเชิงทดสอบต่อที่ปรึกษาทางการเงิน เพื่อทำความเข้าใจ และพิจารณาถึงหลักการ ในการเลือกใช้สมมติฐาน และเปรียบเทียบกับข้อมูลจากแหล่งภายนอกต่าง ๆ ว่าสอดคล้องกับการคาดการณ์อัตราการเติบโตของอุตสาหกรรม ให้ผู้เชี่ยวชาญของผู้สอบบัญชีประเมิน และทดสอบวิธีการ ที่ที่ปรึกษาทางการเงินใช้ประเมินมูลค่าหุ้นรวมถึง การคำนวณการคิดลดกระแสเงินสดเพื่อพิจารณาถึงความสมเหตุสมผลของข้อสมมติฐานที่สำคัญ  จากการทดสอบข้างต้น ข้าพเจ้าพบว่าวิธีการที่ใช้ในการประเมินราคาและข้อสมมติฐานที่ใช้มีความสมเหตุสมผล และราคาที่มีการตกลงซื้อขายจริงของหลักทรัพย์รายใหญ่ดังกล่าว อยู่ในช่วงมูลค่ายุติธรรมที่ยอมรับได้ ซึ่งไม่เข้าข่ายการจ่ายโดยใช้หุ้น เป็นเกณฑ์ | วิธีการตรวจสอบที่สำคัญของข้าพเจ้าประกอบด้วย ประเมินคุณสมบัติและความรู้ความสามารถของที่ปรึกษาทางการเงินที่บริษัทว่าจ้าง ประเมินความสมเหตุสมผลของข้อสมมติฐานที่สำคัญที่ที่ปรึกษาทางการเงินใช้ในการประเมินมูลค่า เช่น ประมาณการรายได้ค่าโดยสาร ราคาน้ำมัน อัตราการเติบโตของธุรกิจการบิน อัตราคิดลด และส่วนลดสภาพคล่องของหุ้นโดยผู้สอบบัญชีได้ทำการสอบถามเชิงทดสอบต่อที่ปรึกษาทางการเงิน เพื่อทำความเข้าใจ และพิจารณาถึงหลักการ ในการเลือกใช้สมมติฐาน และเปรียบเทียบกับข้อมูลจากแหล่งภายนอกต่าง ๆ ว่าสอดคล้องกับการคาดการณ์อัตราการเติบโตของอุตสาหกรรม ให้ผู้เชี่ยวชาญของผู้สอบบัญชีประเมิน และทดสอบวิธีการ ที่ที่ปรึกษาทางการเงินใช้ประเมินมูลค่าหุ้นรวมถึง การคำนวณการคิดลดกระแสเงินสดเพื่อพิจารณาถึงความสมเหตุสมผลของข้อสมมติฐานที่สำคัญ  จากการทดสอบข้างต้น ข้าพเจ้าพบว่าวิธีการที่ใช้ในการประเมินราคาและข้อสมมติฐานที่ใช้มีความสมเหตุสมผล และราคาที่มีการตกลงซื้อขายจริงของหลักทรัพย์รายใหญ่ดังกล่าว อยู่ในช่วงมูลค่ายุติธรรมที่ยอมรับได้ ซึ่งไม่เข้าข่ายการจ่ายโดยใช้หุ้น เป็นเกณฑ์ |